Lolland-Falsters Stifts-Tidende, 1846-04-16
Generaltoldkammeret havde i Skrivelse til Toldkammeret beordret dette at foranstalte 3de almindelige Bomme istedetfor Portene, saafremt Communen ikke maatte være villig til at bidrage med en passende Sum til Hovedreparationens Udførelse, hvorhos Collegiet henviste til Cancelliskrivelserne af 21de Novbr. 1816 og 20de Octbr. 1821, ifølge hvilke det tilkommer Communen at vedligeholde Byens Porte. Da Repræsentantskabet antog det rettest at beholde Portene, istedetfor de paatænkte Bomme, vedtoges at tilmelde Toldkammeret, at Commen til den ommeldte Hovedreparation er villig til at bidrage 40 Rbd., naar Repræsentanterne maatte have det nødvendige Med tilsyn ved dette Arbeides forsvarlige Udførelse. – Det vedtoges at tilskrive Magistraten, at denne snarest muligt vilde foranstalte en Sammenkomst med Kirkeinspectionen og Jernstøber Bruun, for med Sidste at oprette en Contract over Støbningen og Opsættelsen af et Jernstakit om Assistentskirkegaarden. – – Mødet den 2den April. Alle Repræsentanterne vare mødte, med Undtagelse af Viceformanden, der havde meldt Forfald, og da man antog, at det mulig varede nogen Tid inden han igjen fungerede, blev foretaget Valg paa en midlertidig Viceformand. Boghandler Berggreen blev ved Stemmefleerhed valgt til denne Post. -Der blev fremlagt Magistratens Svarskrivelse af 25de Marts, hvori denne anmodede Borgerrepræsentanterne at sammentræde med Kirkeværgen, for at træffe Accord med Jernstøber Bruun om Jernstakittet om Assistentskirkegaarden. Kirkeværgen saavelsom Hr. Bruun vare nærværende, og en Contract blev forfattet. Jfølge denne har Hr. Bruun at aflevere Stakittet opsat og i complet Stand inden 15de October d. A. - Forsamlingen blev gjort bekjendt med Hs. Maj. Kongens Resolution af 25de Marts d. A., ifølge hvilken det nu bestaaende Borgercorps i Nykjøbing maa ophæves og at der maa oprettes et forenet Brand- og Politicorps, for hvilket Reglement bliver at indsende til Approbation af Cancelliet. – Det af Communalbestyrelsen udarbeidede og til Cancelliets Approbation indsendte Reglement for det paatænkte Brand- og Politicorps i Nykjøbing, er tilbagesendt med Collegiets Skrivelse af 19de Marts. Da Cancelliet har funden det indsendte Udkast uovereensstemmende med de i den senere Tid approbererede Reglementer for andre Byers Brand- og Politi corps, og Collegiet finder det ønskeligt, at der saavidt muligt findes Eensformighed i saa Henseende, var vedlagt en Afskrift af Reglementet for Brand- og Politicorpset i Assens, for at dette kunde tjene til Mønster ved Udarbeidelsen af et nyt Reglement. Repræsentanterne vedtoge at tilskrive Magistraten, for i Forening med denne at gjennemgaae nævnte Reglement. – Endvidere fremlagdes Cancelliets Skrivelse af 26de Marts, som Svar paa Communalbestyrelsens Brev af 28de Febr., hvori begjæredes Oplysning om, hvorledes Veiskatten skal lignes, der efter Communalbestyrelsens Mening bør lignes paa Grund, Jord og Næring. Jfølge nævnte Cancelliets Skrivelse skal denne Skat kun lignes paa Grund og Næring, Halvdelen paa hver. – – Mødet den 7de April. Alle Repræsentanterne mødte, med Undtagelse af Brændeviinsbrænder Sidenius, der endnu ikke var kommen tilbage fra den af ham ommeldte Reise. Formanden havde sammenkaldt dette Møde, for at lade foretage Valg paa en Repræsentant, der kunde tiltræde Skolecommissionen midlertidig, under Brændeviinsbrænder Sidenius's Fraværelse. Møller Møller blev valgt til indtil videre at tiltræde Commissionen.